# Gabriela Dalla-Corte Caballero

Gabriela Dalla-Corte Caballero (Rosario, 13 de febrer de 1968 - Barcelona, 24 de desembre de 2017) fou una historiadora i escriptora argentina especialitzada en la història d'Amèrica, que va exercir de professora titular en la Universitat de Barcelona des de 2008.
Va formar-se en Geografia en la Universitat Nacional de Rosario, on va cursar també un màster sobre societat i poder des de la perspectiva de gènere. El 1995 es va traslladar a Barcelona, on entre 1999 i 2000 va obtenir a la UB un doble doctorat cum laude en Història d'Amèrica i en Antropologia Social i Cultural.
En els seus estudis va destacar per desxifrar la història tant d'Amèrica Llatina com de les antigues metròpolis imperialistes. Va aprofundir en les tenses relacions entre els estats i les seves regions, els conflictes diplomàtics i les guerres; posant el focus sobre col·lectius minoritaris: dones, indígenes o esclaus.
Va dirigir des de 2015 el Boletín Americanista, editat per la UB i fou vicedirectora de la revista Naveg@mérica, de l'Associació Espanyola d'Americanistes. Va ser membre de l’Associació d’Historiadors Llatinoamericans i del Carib (ADHILAC) i va estar vinculada a la Casa Amèrica Catalunya. Aquesta institució va homenatjar la Gabriela batejant amb el seu nom la seva biblioteca.

## Obra destacada

* Dalla Corte, Gabriela. Vida y muerte de una aventura en el Rio de la Plata, Jaime Alsina i Verjés, 1770/1836. Historia, Derecho y familia en la disolución del orden colonial (Tesi: Doctorat) (en castellà). Universitat de Barcelona, 1999-02-03.
* Dalla Corte, Gabriela. Casa de América de Barcelona (1911-1947): Comillas, Cambó, Gili, Torres y mil empresarios en una agencia de información e influencia internacional (en castellà). Madrid: LID, 2005. ISBN 978-84-88717-82-5.
* Dalla Corte, Gabriela; Lluís i Vidal-Folch, Ariadna; Ventura i Oller, Montserrat. La Frontera entre límits i ponts. Barcelona: Casa Amèrica Catalunya, 2006.
* Dalla Corte, Gabriela. En defensa del hospital madre : mujeres de la Sociedad de Beneficencia de Rosario (en castellà), 2015. ISBN 978-987-3864-03-2.
* Dalla Corte, Gabriela. La Guerra del Chaco : ciudadanía, estado y nación en el siglo XX : la crónica fotográfica de Carlos de Sanctis (en castellà), 2015. ISBN 978-99953-73-61-0.
* Dalla Corte, Gabriela. De España a Francia : brigadistas paraguayos a través de la fotografía (en castellà), 2016. ISBN 978-84-475-4009-9.

## Referències

* ↑ Garza Merodio, Gustavo «Gabriela Silvina Dalla Corte Caballero (1968-2017): una amplia obra en ciencia social a ambos lados del Atlántico». Investigaciones Geográficas, 95, 31-03-2018. Arxivat de l'original el 2022-02-27. DOI: 10.14350/rig.59649. ISSN: 2448-7279 [Consulta: 10 març 2022].
* ↑ «Dra. Gabriela Dalla Corte Caballero» (en castellà). Taller de Estudios e Investigaciones Andino-Amazónicos. Arxivat de l'original el 2022-02-27. [Consulta: 27 febrer 2022].
* 1 2 «Homenatge a Gabriela Dalla Corte Caballero, historiadora de referència de Casa Amèrica Catalunya». Casa Amèrica Catalunya, 17-01-2018. Arxivat de l'original el 2022-02-27. [Consulta: 27 febrer 2022].
* ↑ Zaidenwerg, Cielo «Gabriela Dalla Corte Caballero(Rosario, 1968 –Barcelona, 2017)». Estudios del ISHiR, n. 21, 2018, pàg. 46-49. Arxivat de l'original el 2022-02-27. ISSN: 2250-4397 [Consulta: 10 març 2022].
* ↑ Dalla Corte, Gabriela. El Archivo documental del americanismo catalán: una historia centenaria para la Casa de América (1909-1968) (en castellà). Casa Amèrica Catalunya, 2013. ISBN 978-84-85736-63-8. Arxivat 2022-02-28 a Wayback Machine.
* ↑ «In memoriam» (en espanyol europeu). Asociación Española de Americanistas, 28-12-2017. Arxivat de l'original el 2022-02-27. [Consulta: 27 febrer 2022].
* ↑ «La nostra Biblioteca durà el nom de la historiadora Gabriela Dalla Corte Caballero». Casa Amèrica Catalunya, 25-01-2018. Arxivat de l'original el 2022-02-27. [Consulta: 27 febrer 2022].

## Enllaços externs

* Homenatge In Memoriam a la Facultat de Geografia i Història de la UB a YouTube